**B. Osobitná časť**

**K Čl. I**

Ide o úpravu súvisiacu s transformáciou školských zariadení výchovného poradenstva prevencie na zariadenia poradenstva a prevencie od 1. januára 2023, ktorá nastane na základe § 161n až 161q zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

V tomto kontexte ide o zmenu názvu druhu zariadení poradenstva a prevencie a určenie novej výšky koeficientov pre nové druhy zariadení poradenstva a prevencie, ktoré nahrádzajú pôvodné školské zariadenia výchovného poradenstva a prevencie s iným vymedzením rozsahu poskytovanej odbornej starostlivosti, ktoré vyplývajú z ich transformácie.

Súčasťou zmien, ktoré podmieňujú nové výšky koeficientov, je zmena činnosti, povinné limity personálneho zabezpečenia a rovnako aj vymožiteľnosť výkonových, obsahových, personálnych a materiálno-technických štandardov.

**K Čl. II**

Účinnosť sa navrhuje s ohľadom na začiatok rozpočtového roka a na termín transformácie 1. januára 2023.